Tarifes base i peatges d'aplicació
Sistema de descomptes específics per congestió a l'entorn de Manresa
Reducció de tarifes de peatge en el tram Sant Cugat del Vallès-Terrassa
Establiment d'un sistema de peatge tancat virtual per als recorreguts interns en el tram Sant Cugat del Vallès-Terrassa
Règim d'utilització de l'enllaç de Viladecavalls
Manteniment de la política de descomptes de peatge de l'Administració de la Generalitat de Catalunya
Exempció del peatge per als vehicles de transport públic regular de viatgers
Sistema de revisió anual de les tarifes
Pla economicofinancer de la concessió
Sistema de compensació a l'empresa concessionària
La Generalitat de Catalunya té atribuïda, d'acord amb el marc constitucional i estatutari, la competència exclusiva sobre la seva xarxa viària en tot l'àmbit territorial de Catalunya, que inclou l'establiment del règim jurídic i financer de les vies que l'integren.
Entre aquestes hi figura l'autopista C-16, Montserrat, Sant Cugat del Vallès-Terrassa-Manresa, gestionada en règim de concessió administrativa.
La concessió administrativa per a la construcció, la conservació i l'explotació de l'autopista de peatge Sant Cugat del Vallès-Terrassa-Manresa (C-16), titularitat de la societat Autopista Terrassa-Manresa, Autema, Concessionària de la Generalitat de Catalunya, SA, es va adjudicar mitjançant el Decret 351/1986, de 18 de desembre, en el tram Terrassa-Manresa, i posteriorment es va ampliar mitjançant el conveni subscrit amb la concessionària i aprovat pel Govern de la Generalitat en les sessions de 28 de juliol i 1 d'agost de 1989.
En virtut del Decret 137/1999, de 18 de maig, es van modificar les tarifes i determinats aspectes de la concessió de l'autopista de Sant Cugat-Terrassa-Manresa i es va establir un sistema de compensació a favor d'Autema per les diferències econòmiques negatives que en cada exercici es produïssin en els excedents d'explotació respecte dels previstos en el pla economicofinancer de referència, aprovat en l'esmentat Decret 137/1999.
Les disponibilitats dels recursos públics pressupostaris per finançar les polítiques de descomptes i bonificacions en els peatges i la seva incidència en els propers anys com a conseqüència de la derogació de l'article 8 del Reial decret llei 6/1999, de 16 d'abril, pel Reial decret llei 20/2012, de 13 de juliol, fa necessari, en coherència amb el que preveu l'article 7.2 del Decret 137/1999, la modificació d'aquest sistema de compensació.
D'altra banda, la Generalitat de Catalunya en els darrers anys ha adoptat un conjunt de mesures amb la finalitat d'establir un nou marc d'homogeneïtzació dels peatges i la millora de la gestió de la mobilitat sostenible.
En aquest sentit, el Decret 427/2011, de 27 de desembre, va aprovar un nou sistema de descomptes d'aplicació homogènia en les autopistes de titularitat de la Generalitat de Catalunya, tenint en compte la millora de la gestió de la mobilitat, i establint un sistema de descomptes acumulatiu d'acord amb els criteris de recurrència (REC), alta ocupació (VAO) i vehicles amb baix nivell d'emissions (ECO).
Amb la voluntat d'aprofundir en aquest model, aquest Decret incorpora un seguit de mesures per a la millora de la mobilitat i seguretat del corredor i per assolir una major eficiència i racionalitat en la utilització de les vies que l'integren (C-16/C-55-C-58), tot considerant el pla d'actuacions viàries previst pel Departament de Territori i Sostenibilitat en aquest corredor consistent en la realització d'obres de millora de la seguretat viària a la carretera alternativa a l'autopista anomenada C-55/C-58, així com de millora de la senyalització d'accés a l'autopista que facilitin la incorporació dels usuaris a aquesta.
Entre aquestes mesures es preveu: (1) l'establiment d'un nou règim tarifari en el tram Terrassa-Manresa, en benefici de la mobilitat entorn de Manresa, que permeti descongestionar en aquest recorregut la C-55 en les hores punta, millorant la congestió i seguretat viària i (2) l'homogeneïtzació de les tarifes i l'eventual implantació d'un sistema de peatge tancat virtual al tram Sant Cugat del Vallès-Terrassa, que ha de permetre una reducció substancial del peatge adequant-lo al recorregut real dut a terme pels usuaris.
En correspondència amb l'aprovació de les anteriors mesures tarifaries, el present Decret preveu el sistema de determinació de la compensació que la concessionària té dret legalment a percebre, tot mantenint el risc i ventura propi d'una concessió.
Per a la seva determinació es considera únicament el restabliment de l'equilibri econòmic de la concessió com a conseqüència de l'aplicació d'aquestes mesures, tot considerant el seu cost real, minorat amb l'ingrés addicional que hagi tingut l'empresa concessionària per la demanda induïda que s'ha generat com a conseqüència de les mesures aprovades i executades per l'Administració concedent.
Vist el que disposa l'article 24 de la Llei 8/1972, de 10 de maig, de construcció, conservació i explotació d'autopistes en règim de peatge;
Vist l'informe del Departament d'Economia i Coneixement;
Per tot això, a proposta del conseller de Territori i Sostenibilitat, d'acord amb el dictamen de la Comissió Jurídica Assessora i prèvia deliberació del Govern,
Aquest Decret té per objecte modificar la concessió administrativa per a la construcció, la conservació i l'explotació de l'autopista de peatge Sant Cugat del Vallès-Terrassa-Manresa (C-16), adjudicada mitjançant el Decret 351/1986, de 18 de desembre, en el tram Terrassa-Manresa i posteriorment ampliada mitjançant el conveni subscrit amb la concessionària i aprovat pel Govern de la Generalitat en les sessions de 28 de juliol i 1 d'agost de 1989.
Les tarifes base actualitzades i els peatges resultants aplicables a la concessió en els seus diferents trams es corresponen amb les aprovades a la Resolució TES/3519/2019, de 16 de desembre, per la qual s'aprova la revisió anual de les tarifes i els peatges resultants de l'autopista C-16 Montserrat, Sant Cugat del Vallès-Terrassa-Manresa, així com a les posteriors resolucions de revisió anual de tarifes d'acord amb el sistema previst a l'article 9.
A partir de l'1 de setembre de 2019, les tarifes base aplicables de dilluns a divendres no festius només seran d'aplicació als usuaris de totes les categories de vehicles que utilitzin com a modalitat de pagament el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat, i seran d'aplicació a la resta d'usuaris les mateixes tarifes base i els peatges resultants aplicables els dissabtes, diumenges i dies festius.
Es consideren dies festius els que anualment es determinen, amb caràcter global per a tot Catalunya, en el calendari oficial de festes laborals.
S'aprova un sistema de descomptes especial per als vehicles de la categoria II que emprin en tot el seu recorregut per l'autopista el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat, d'acord amb el que s'indica tot seguit:
a) Barrera troncal de Sant Vicenç de Castellet: descompte del 50 % en tots dos sentits de circulació durant les hores punta de dilluns a divendres no festius definides a continuació: de 7.00 a 10.30 h; i de 17.00 a 21.00 h.
b) Barrera lateral de Sant Vicenç de Castellet: descompte del 100 % per a tots els recorreguts entre l'enllaç núm. 41, Sant Vicenç de Castellet, i el final de l'autopista C-16 a Sant Fruitós de Bages, en tots dos sentits de circulació, de dilluns a divendres no festius de 0.00 a 24.00 h.
Aquest sistema de descomptes especial serà d'aplicació transcorreguts sis (6) mesos des de l'entrada en vigor d'aquest Decret.
Els usuaris dels recorreguts assenyalats a l'apartat 1 als quals no els sigui d'aplicació aquest sistema de peatge tancat per no utilitzar un sistema dinàmic prèviament autoritzat o no realitzar els recorreguts interns indicats, han d'abonar l'import de peatge general d'acord amb la seva categoria de vehicle.
S'aprova una reducció del 18,37% en la tarifa del tram Sant Cugat del Vallès-Terrassa.
Aquesta reducció s'aplica únicament a tots els vehicles de la categoria-II que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
Autema ha de procedir a implantar i aplicar abans de sis mesos (6) des de la data d'entrada en vigor d'aquest Decret, un sistema de peatge tancat virtual en el tram Sant Cugat del Vallès-Terrassa, de manera que els usuaris, tenint en compte la tarifa vigent, abonin el peatge en funció del recorregut realitzat.
Correspon al/a la conseller/a competent en matèria d'infraestructures l'aprovació de les longituds aplicables per a la determinació del peatge.
Amb aquesta finalitat Autema ha de presentar la corresponent proposta amb una antelació mínima d'un mes a la data prevista d'aplicació del nou sistema de peatge virtual.
Aquest sistema és únicament d'aplicació als usuaris de qualsevol categoria de vehicles que utilitzin com a modalitat de pagament dinàmic o telepeatge (sistema Via-T) o qualsevol altre sistema dinàmic prèviament autoritzat, però no afectarà els usuaris dels actuals moviments o recorreguts gratuïts ni els serà d'aplicació.
Els itineraris lliures de peatge per moviments interns a l'autopista C-16, Sant Cugat del Vallès-Rubí-Terrassa, són els que tenen els seu origen i destinació entre els enllaços números 13, AP-7 - B-30 - Sant Cugat del Vallès, i 16, Rubí-Sant Quirze del Vallès.
Els usuaris d'aquests recorreguts interns als quals no els sigui d'aplicació aquest sistema de peatge tancat per no utilitzar un sistema dinàmic prèviament autoritzat han d'abonar l'import de peatge general d'acord amb la seva categoria de vehicle.
Es faculta Autema per no aplicar la mesura tarifària prevista en aquest article quan detecti que el vehicle que pretén realitzar aquests moviments no s'ajusta a l'objecte del sistema de peatge tancat ni a la seva finalitat.
Autema té dret a una compensació per la utilització pels usuaris d'aquest enllaç en els termes establerts en l'article 10 i l'annex d'aquest Decret.
El dret a la compensació per la utilització d'aquest enllaç finalitzarà en el moment que es posin en servei les calçades laterals de l'autopista C-16 (futura C-58), com a conseqüència de l'execució per part de l'Administració General de l'Estat de les obres de la futura Ronda del Vallès (autovia B-40).
Autema ha de mantenir l'aplicació dels descomptes de peatge en les modalitats ECO, VAO i Recurrència, aprovats pel Decret 427/2011, de 27 de desembre, en els termes que s'hi estableixen per a cadascun dels seus dos trams i barreres.
Autema ha d'aplicar una exempció del peatge de l'autopista als vehicles de transport públic regular de viatgers en règim de concessió administrativa de les empreses concessionàries que anualment li comuniqui el departament competent en matèria de transport i mobilitat i per al nombre màxim d'expedicions que aquest estableixi, i és d'aplicació el mes següent a quan es produeixi aquesta notificació.
Poden ser beneficiàries d'aquesta exempció les empreses concessionàries autoritzades per als itineraris i freqüències establerts en els seus respectius contractes i que per raó d'aquests utilitzin l'autopista C-16 a la data en què s'apliqui aquest Decret.
Aquesta exempció únicament és d'aplicació a les empreses que utilitzin un sistema de pagament dinàmic o telepeatge (sistema Via-T) o qualsevol altre sistema dinàmic prèviament autoritzat, així com la seva inscripció i acreditació prèvia davant d'Autema.
El mal ús per part d'aquestes empreses d'aquest sistema o la seva aplicació a vehicles, expedicions o itineraris no autoritzats, faculta Autema per no aplicar aquesta exempció a les empreses beneficiàries.
Autema té dret a cobrar el peatge i no aplicar l'exempció respecte de les expedicions que sobrepassin o no estigui autoritzades anualment per la Generalitat de Catalunya.
La revisió de les tarifes i peatges corresponents a cadascun dels trams de l'autopista Sant Cugat del Vallès-Terrassa-Manresa s'efectuarà anualment, de conformitat amb el que disposa el Decret 465/2004, de 28 de desembre, i el que s'estableix en el present Decret.
Per determinar el valor Z establert a l'article 1.2 del Decret 465/2004, Autema ha de presentar uns estudis de la IMD anual prevista ponderada per al conjunt de la concessió, per al període de l'1 de novembre al 31 d'octubre, corresponents a les anualitats de 2016 a 2018, i successius períodes triennals.
Aquests estudis han de ser aprovats pel/per la conseller/a competent en matèria d'infraestructures.
Amb caràcter previ, el departament competent en matèria d'infraestructures pot sol·licitar a la societat concessionària la documentació acreditativa necessària per a la seva verificació i justificació tècnica, així com, si s'escau, el desglossament.
S'aprova el sistema de càlcul de la compensació a que té dret la concessionària com a conseqüència de les prestacions i obligacions establertes en aquest Decret, que figura a l'annex.
La compensació corresponent al període comprès entre l'1 de gener de 2015 i la data d'entrada en vigor d'aquest Decret es calcularà d'acord amb el sistema establert pel Decret 137/1999, de 18 de maig.
Per a aquest càlcul, s'aplicaran els paràmetres establerts en aquest sistema i el seu PEF en proporció al període objecte de compensació.
S'estableix un sistema específic de compensació del descompte especial de la Ronda Manresa (article 3.1.b) en els trànsits en hora vall (de 0.00 a 7.00 h; de 10.30 a 17.00 h i de 21.00 a 0.00 h), que, tal com figura a l'apartat 1 bis de l'annex, reajusta internament i de forma progressiva el marc tarifari als usuaris del tram Terrassa-Manresa i garanteix la neutralitat pressupostària.
D'una banda, el sistema incorpora el cost addicional del descompte especial als trànsits de la Ronda Manresa (article 3.1.b) en hora vall, que s'inclou a la compensació anual total de l'any a favor d'Autema.
D'altra banda, el sistema internalitza aquest cost addicional amb l'estalvi aconseguit per l'aplicació d'un descompte reduït en les tarifes base bonificades (article 2) corresponents al tram Terrassa-Manresa.
El valor d'aquest descompte reduït es determinarà a la Resolució per la qual s'aprovi la revisió anual de les tarifes i els peatges de l'any 2021 i següents exercicis, d'acord amb el sistema previst a l'article 9 i l'annex.
El cost addicional del descompte especial de la Ronda Manresa en hora vall, corresponent als quatre mesos de l'exercici 2020, es compensa amb part del descompte reduït en les tarifes base bonificades (article 2) de l'any 2021.
Fins a l'any 2023 es preveu un escalat del marc tarifari que permeti absorbir de forma progressiva el cost addicional d'aquest descompte especial.
L'any 2024 i següents es mantindrà fix el descompte reduït.
El Pla ecoconomicofinancer de la concessió és l'actual vigent i és d'aplicació en tot el que no contradigui, s'oposi o es vegi modificat per l'aplicació del que estableix aquest Decret i, en especial, pel nou sistema de compensació que preveu l'article 10.
Autema ha d'establir els mitjans d'informació general als usuaris en temps real de l'estat de la via, la prestació del seu servei, així com el sistema de peatges i els descomptes i bonificacions de què puguin gaudir.
Així mateix, Autema ha de posar a disposició dels usuaris que no en disposin actualment, de forma gratuïta pel que fa al cost d'adquisició, en els dos primers anys d'aplicació d'aquest Decret, els sistemes de pagament i acreditació telemàtica (dispositius de telepeatge interoperables Via-T) necessaris per a la seva aplicació.
S'autoritza el departament competent en matèria d'infraestructures per adoptar les mesures necessàries per a l'aplicació del que estableix aquest Decret, amb l'informe previ del departament competent en matèria d'economia, en cas que tinguin incidència econòmica o pressupostària.
Queden derogades totes les disposicions que contradiguin el que estableix aquest Decret o s'hi oposin, i, en concret:
a) El Decret 137/1999, de 18 de maig, pel qual es modifica el règim de tarifes i determinats aspectes de la concessió de l'autopista Sant Cugat del Vallès-Terrassa-Manresa, llevat del seu Pla economicofinancer, en els termes establerts a l'article 11 d'aquest Decret.
b) L'article 4.6 del Decret 427/2011, de 27 de desembre, pel qual s'aprova el nou sistema de descomptes d'aplicació a les autopistes i vies en règim de peatge de titularitat de la Generalitat de Catalunya i s'actualitzen les seves tarifes i peatges.
La compensació a què té dret la concessionària es determinarà per l'import que aquesta hagi deixat d'ingressar a causa de les mesures tarifàries aprovades de forma diferenciada en el present Decret, deduint l'ingrés que generi la inducció produïda tant per aquests descomptes tarifaris com per qualsevol altra mesura/actuació/acció executada i a executar per la Generalitat de Catalunya i que generi nou trànsit a l'autopista.
D'acord amb l'anterior, la compensació anual C vindrà determinada per la fórmula següent:
C i: Compensació anual total de l'any "i".
X k i: Compensació anual de l'any "i" derivada de l'aplicació dels articles segon (k=1), tercer (k=2), quart (k=3), cinquè (k=4) i vuitè (k=5), i que vindrà determinada per l'expressió que es detalla més endavant.
D i: Compensació anual de l'any "i" derivada de l'aplicació de l'article sisè, que es determinarà avaluant la compensació unitària establerta per vehicle d'acord amb el volum anual de vehicles afectats per l'article.
Tot considerant el trànsit ponderat generat pels nous ramals, li serà d'aplicació el peatge que surti de considerar el producte entre la longitud de l'autopista C-16, entre l'inici de la concessió a l'enllaç de Viladecavalls (2,516 km), i el peatge matemàtic vigent (IVA no inclòs i sense arrodoniment) per al tram Terrassa-Manresa.
E i: Compensació anual de l'any "i" derivada de l'aplicació de l'article setè, que es calcularà d'acord amb el sistema que estableix l'article 4.2 del Decret 427/2011, de 27 de desembre.
A continuació es detalla l'expressió a utilitzar per a calcular-la compensació anual derivada de l'aplicació dels articles segon, tercer, quart, cinquè i vuitè:
X k i: Compensació anual a efectuar l'any "i" derivada de l'aplicació de l'article a què fa referència l'índex "k".
(t k i: Diferència tarifària existent l'any "i" entre el peatge matemàtic teòric (és a dir, la tarifa base sense IVA i sense arrodoniments) i el peatge matemàtic efectivament pagat (sense IVA i sense arrodoniments) associada als vehicles als quals resulti d'aplicació el sistema de descompte establert a l'article a què fa referència l'índex "k".
B k i: IMD de l'any "i" associada als vehicles als quals resulti d'aplicació el sistema de descompte establert a l'article a què fa referència l'índex "k".
n: Nombre de dies de l'any "i" en què s'aplica el descompte.
I k i: Inducció relativa de l'any "i" a causa de l'aplicació del sistema de descompte establert a l'article a què fa referència l'índex "k" i l'expressió matemàtica de la qual es detalla al punt 2.
En tots els casos la inducció ha de ser un valor positiu, és a dir, major o igual a zero.
t k i: Peatge matemàtic efectivament pagat l'any "i" (sense IVA i sense arrodoniments) associada als vehicles als quals resulti d'aplicació el sistema de descompte establert a l'article a què fa referència l'índex "k".
La inducció ve determinada per la formula següent:
I k i: Inducció existent l'any "i" a causa de l'aplicació de l'article a què fa referència l'índex "k".
B k i: IMD de l'any "i" associada als vehicles als quals ha resultat d'aplicació el sistema de descompte establert a l'article a què fa referència l'índex "k".
f k i: % d'ús de Via-T l'any "i" dels vehicles que s'han beneficiat del sistema de descompte establert a l'article k del Decret.
Així, en els casos de k=2 i k=4, aquests valors coincidiran amb el de les barreres troncals corresponents i, pel que fa als casos k=3 i k=5, aquests valors seran determinats durant el període de proves dels sistemes de control als enllaços de l'autopista C-16.
A k i-1: Per l'any "i=1", aquest terme és correspon amb la IMD total que circulava pel tram de l'autopista C-16 l'any anterior a la implantació de la mesura d'índex k=2 i k=4, independentment del mode de pagament utilitzat (A k 0 ).
En relació amb els índexs k=3 i k=5, el terme A k 0 es determinarà durant el període de proves dels sistemes de control als enllaços de l'autopista C-16.
Per a la resta d'anys, el valor A k i-1 representa el creixement geomètric de la IMD definida anteriorment fins a l'any "i-1", i es determinarà actualitzant el terme A k 0 d'acord amb el creixement vegetatiu (R i ) acumulat fins a l'any "i-1".
R i: Creixement vegetatiu de l'any "i".
Aquest concepte ve determinat pel màxim valor anual a partir de l'aplicació dels dos criteris següents:
Creixement vegetatiu anual establerts per la reviso de tarifes segons el Decret 465/2004, de 28 de desembre:
Resta dels anys: els creixements previstos establerts a l'estudi triennal d'IMD presentats per la concessionària en aplicació de l'article 1 del Decret 465/2004, de 28 de desembre, degudament justificats i acreditats, per a l'aprovació, si s'escau, per part del conseller de Territori i Mobilitat.
Creixement ponderats dels corredors:
A. Pel que fa al tram Terrassa-Manresa, el creixement ve determinat per la formula:
R A i: Creixement ponderat del corredor Terrassa-Manresa, l'any "i".
IMD A i: IMD total ponderada del corredor Terrassa-Manresa, l'any "i".
IMD A i-1: IMD total ponderada del corredor Terrassa-Manresa l'any "i-1", que es determinarà de la mateixa forma que IMD A i, però utilitzant els valors de l'any "i-1".
IMD C16a i: IMD total de la C-16 entre Terrassa i Manresa l'any "i", d'acord amb les dades recollides a la barrera troncal de peatge de Sant Vicenç de Castellet.
IMD C16c i: IMD total de la C-16c entre l'autopista C-16 i la C-55 a Sant Fruitós de Bages l'any "i", d'acord amb les dades recollides pel punt d'aforament del PK 3+212.
IMD C55 i: IMD total de la C-55 entre la C-16c i la C-58 l'any "i", d'acord amb les dades recollides pel punt d'aforament del PK 23+138.
IMD C58 i: IMD total de la C-58 entre la C-55 i l'autopista C-16 l'any "i", d'acord amb les dades recollides pel punt d'aforament del PK 37+077.
L C16a: longitud del tram de la C-16 entre Terrassa i Manresa, que és de 36,590 km, d'acord amb l'article 2.4 del present Decret.
L C16c: longitud del tram de la C-16 entre l'autopista C-16 i la C-55, que és de 3,847 km.
L C55: longitud del tram de la C-55 entre la C-16c i la C-58, que és de 15,400 km.
L C58: longitud del tram de la C-58 entre la C-55 i l'autopista C-16, que és de 16,987 km.
El present valor R A serà d'aplicació als article 2 i 3 pel que fa als vehicles corresponents al tram d'autopista Terrassa-Manresa.
B. Pel que fa al tram Sant Cugat-Rubí-Terrassa, el creixement vindrà determinat per la fórmula:
R B i: Creixement ponderat del corredor Sant Cugat-Rubí-Terrassa l'any "i".
IMD B i: IMD total ponderada del corredor Sant Cugat-Rubí-Terrassa l'any "i".
IMD B i-1: IMD total ponderada del corredor Sant Cugat-Rubí-Terrassa l'any "i-1", que es determinarà de la mateixa forma que IMD B i, però utilitzant els valors de l'any "i-1".
IMD C16b i: IMD total de la C-16 entre Terrassa i Sant Cugat del Vallès l'any "i", d'acord amb les dades recollides pel punt d'aforament de la barrera troncal del peatge de les Fonts.
IMD BP1503 i: IMD total de la BP-1503 entre Terrassa i Rubí (C-1413) l'any "i", d'acord amb les dades recollides pel punt d'aforament que es definirà al projecte que elaborarà l'empresa Infraestructures de la Generalitat de Catalunya, SAU, d'acord amb el que estableix el punt 5 del present annex.
IMD C1413 i: IMD total de la C-1413 entre Rubí (BP-1503) i l'autopista C-16 l'any "i", d'acord amb les dades recollides pel punt d'aforament que es definirà en el projecte que elaborarà l'empresa Infraestructures de la Generalitat de Catalunya, SAU, d'acord amb el que estableix el punt 5 del present annex.
L C16b: longitud del tram de la C-16 entre Terrassa i Sant Cugat del Vallès, que és de 11,750 km, d'acord a l'article 2.4 del present Decret.
L BP1503: longitud del tram de la BP-1503 entre Terrassa i Rubí (C-1413), que és de 6,450 km.
L C1413: longitud del tram de la C-1413 entre Rubí (BP-1503) i l'autopista C-16, que és de 1,200 km.
El present valor R B serà d'aplicació a l'article 2, pel que fa als vehicles corresponents al tram d'autopista Sant Cugat-Rubí-Terrassa i als articles 4 i 5.
La compensació (C) que resulti de l'apartat primer, atesa la seva naturalesa d'indemnització, no estarà subjecta a IVA (article 78.3, núm. 1 LIVA), i la Generalitat de Catalunya assumirà de manera exclusiva el cost que per a l'eventualitat de la seva aplicació es pugui generar en cas contrari, de manera que, i se'n merita, resulti neutra per a la concessionària.
La compensació resultant s'ha de fer efectiva dins del primer semestre de l'exercici següent a cada anualitat, i únicament reporta el corresponent interès legal a partir de l'endemà de la finalització d'aquest període en el supòsit que, per part de la Generalitat, no s'hagués realitzat el seu pagament anual en aquest termini.
La societat concessionària ha de lliurar la documentació i informació econòmica i d'explotació necessària o que li fos requerida, abans de l'1 de febrer de cada exercici, per a la comprovació i verificació de les dades assenyalades en els apartats anteriors, i Autema ha d'implantar i observar els sistemes de verificació d'acord amb les instruccions que li siguin comunicades pel Departament competent en matèria d'infraestructures.
La Generalitat de Catalunya, mitjançat l'empresa Infraestructures de la Generalitat de Catalunya, SAU [URL], redactarà el projecte i executarà al seu càrrec les obres i instal·lacions que siguin necessàries per a la implantació inicial del sistema de control per part d'Autema de les mesures tarifàries establertes en els articles 3 i 4 d'aquest Decret.
Amb aquesta finalitat es constituirà una Comissió de Seguiment, integrada per un representat del Departament de Territori i Sostenibilitat, un representant d'Infraestructures.cat i un representat d'Autema.
La Comissió de Seguiment ha d'analitzar i validar el projecte amb caràcter previ a la seva aprovació per part de la Direcció General competent en matèria d'Infraestructures de Mobilitat Terrestre, a qui correspon també la supervisió de la seva execució; resoldre totes les qüestions de caràcter tècnic que es plantegin en la seva definició i execució; i definir el protocol d'operacions per al manteniment i conservació per part d'Autema de les instal·lacions que estiguin en carreteres alienes a la via concessionada.
Prèviament a la posada en servei d'aquesta actuació es procedirà a inspeccionar i aixecar per la Comissió de Seguiment l'acta de comprovació de les obres i instal·lacions, tant les executades en la mateixa C-16 com en altres vies, per ser recepcionades totes elles per Autema i incorporades a la concessió com a elements funcionals.
La societat concessionària, d'acord amb el que estableix la clàusula 89 del Decret 215/1973, de 25 de gener, pel qual s'aprova el plec de clàusules generals per a la construcció, conservació i explotació de les autopistes en règim de concessió, haurà d'instal·lar al seu càrrec els sistemes necessaris per al còmput de vehicles que circulin pels ramals i/o trams afectats per les mesures tarifàries aprovades per aquest Decret.
Sistema específic de compensació del descompte especial de la Ronda Manresa en hora vall
S'estableix un sistema específic de la compensació del descompte especial de la Ronda Manresa (article 3.1.b) en els trànsits en hora vall (de 0.00 a 7.00 h; de 10.30 a 17.00 h i de 21.00 a 0.00 h), que reajusta internament i de forma progressiva el marc tarifari als usuaris del tram Terrassa-Manresa, garantint la neutralitat pressupostària.
D'una banda, l'apartat I detalla el càlcul del cost addicional del descompte especial de la Ronda Manresa (article 3.1.b) en hora vall, que s'incorpora a la compensació anual total de l'any a favor d'Autema.
D'altra banda, l'apartat II detalla el càlcul del descompte reduït en les tarifes base bonificades corresponents al tram Terrassa-Manresa, a fi que produeixi un estalvi equivalent en el cost de la compensació de l'article 2 per a aquest tram.
D'acord amb l'anterior, s'estableix el següent:
La compensació anual de l'any "i" derivada de l'aplicació de l'article tercer (k=2) inclourà de forma diferenciada el cost del descompte especial de la Ronda Manresa en hora vall en els termes següents:
X 2 i: Compensació anual de l'any "i" derivada de l'aplicació de l'article tercer (k=2).
X i 2a: Compensació anual de l'any "i" derivada de l'aplicació de l'article tercer apartat a) (k=2a).
X i 2b HP: Compensació anual de l'any "i" derivada de l'aplicació de l'article tercer apartat b) en hora punta (k=2b HP): de 7.00 a 10.30 h i de 17.00 a 21.00 h.
X i 2b HV: Compensació anual de l'any "i" derivada de l'aplicació de l'article tercer apartat b) en hora vall (k=2b HV): de 0.00 a 7.00 h; de 10.30 a 17.00 h, i de 21.00 a 0.00 h.
La compensació X 2020 2b HV inclourà el cost dels trànsits bonificats des de l'1 de setembre de 2020 fins al 31 de desembre de 2020, que es farà efectiva en els termes previstos a l'apartat 2 d'aquest annex.
Per a la resta d'exercicis, inclourà tots els mesos de l'any.
El càlcul de cadascun d'aquests termes es farà d'acord amb les fórmules dels apartats 1 i 2 d'aquest annex, afegint-hi a aquest efecte un nou apartat independent dels ja existents per al càlcul de la compensació en hora vall de l'article 2 b), amb la particularitat que s'haurà de determinar una A 0 2b HV d'aplicació específica per a aquest càlcul.
Descompte reduït de les tarifes base bonificades al tram Terrassa-Manresa
A fi que el cost addicional del descompte especial de la Ronda Manresa en hora vall (X i 2b HV ) sigui neutre pressupostàriament en la compensació anual total de l'any "i" (C i ), serà d'aplicació una tarifa base bonificada reduïda (y i ) de l'article 2, corresponent al tram Terrassa-Manresa, als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
La Resolució per la qual s'aprovi la revisió anual de les tarifes i els peatges de l'any 2021 i següents exercicis, d'acord amb el sistema previst a l'article 9, incorporarà addicionalment el càlcul del descompte reduït y i corresponent a les tarifes base bonificades de l'any "i", que serà determinat pel menor dels imports següents:
A. Descompte reduït de referència de les tarifes base bonificades al tram Terrassa-Manresa
y i r: Descompte reduït de referència de les tarifes base bonificades (article segon) de l'any "i" al tram Terrassa-Manresa als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
X iT 1: Compensació teòrica anual de l'any "i" derivada de l'aplicació de l'article segon (k=1) amb unes tarifes base bonificades amb descompte del 45 %.
X iT 2a: Compensació teòrica anual de l'any "i" derivada de l'aplicació de l'article tercer apartat a (k=2a) amb unes tarifes base bonificades amb descompte del 45 %.
X i 2bHV: Compensació teòrica anual de l'any "i" derivada de l'aplicació de l'article tercer apartat b en hora vall (k=2b HV).
Per determinar cadascuna de les compensacions teòriques (X iT 1; X iT 2a; X i 2bHV ) per a l'any "i", es prendrà com a punt de partida l'any anterior "i-1" i s'aplicarà el percentatge de creixement de trànsit i d'increment per la revisió de tarifes.
K i: Factor d'escalat de l'any "i" que permet absorbir de forma progressiva la compensació de l'any en curs.
R i: Regularització anual de l'any de càlcul "i" derivada de l'aplicació de l'article tercer b) en hora vall (k=2b HV): de 0.00 a 7.00 h; de 10.30 a 17.00 h, i de 21.00 a 0.00 h, i que és determinada per l'expressió següent:
X i-1 1: Compensació anual real de l'any "i-1" derivada de l'aplicació de l'article segon (k=1).
X i-1 2a: Compensació anual real de l'any "i-1" derivada de l'aplicació de l'article tercer apartat a) (k=2a).
X i-1 2b HV: Compensació anual real de l'any "i-1" derivada de l'aplicació de l'article tercer apartat b en hora vall (k=2b HV).
R i-1: Regularització anual de l'any anterior.
Y i-1: Descompte reduït realment aplicat en les tarifes base bonificades de l'any "i-1" al tram Terrassa-Manresa als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
Cal notar que aquest és el valor real, d'acord amb la Resolució per la qual s'aprovi la revisió anual de les tarifes i els peatges de l'any "i-1".
Es determinarà cadascuna de les compensacions reals (X i-1 1; X i-1 2a; X i-1 2b HV ) per a l'any "i-1" tenint en compte les dades reals de trànsit dels dies de l'any "i-1" realment coneguts, i per als últims dies de l'any, en què no es disposa de dades, fent una estimació d'acord amb els creixements de trànsit reals experimentats a l'any "i-1.
B. Descompte reduït amb topall de les tarifes base bonificades al tram Terrassa-Manresa
El descompte reduït de les tarifes base bonificades al tram Terrassa-Manresa no suposarà un increment de les tarifes base bonificades superior al 2 % anual –exclòs l'efecte de revisió anual de les tarifes base segons el Decret 465/2004, de 28 de desembre-, d'acord amb el següent valor topall:
y i t: Descompte reduït topall de les tarifes base bonificades (article segon) de l'any "i" al tram Terrassa-Manresa als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
El valor y 2024 corresponent a l'any 2024 quedarà fixat i es mantindrà constant en els següents exercicis, fins a la fi de l'aplicació del sistema de descomptes previstos en aquest Decret.
La societat concessionària, abans de l'1 de desembre, presentarà, conjuntament amb la proposta de revisió de tarifes que correspongui, de conformitat amb el que disposa el Decret 465/2004, de 28 de desembre i el que s'estableix en el present Decret, el càlcul i el valor del descompte reduït y i corresponent a les tarifes base bonificades de l'any "i".